Ungal n teqbaylit d win i d-ilulen deg tegnatin iweɛɛren nezzeh, imi, tutlayt-a tɛedda-d seg waṭas n talliyin ideg ggten wuguren i tt-iɛetben aṭas (anda ula d lmenṭeq s yes yettwagdel). D acu kan, ungal-a yessaweḍ ad d-ilal, ad iwali tafat s leɛnaya d lmendad n wid i isebren d wid iwumi ur yekkis ara usirem deg wulawen-nsen , ḥedren, ffɣen ɣer yiberdan, ccnan, uran , anect-a akk akken ad d-awin izerfan-nsen rnu ad ḥerzen tutlayt d yidles-nsen. Nesɛa wid yemɛebbaren d leḥkem almi d-uwwin azref-nsen. S lmendad n yimyura yettarun abeɛda s teqbaylit tessaweḍ ad d- tekcem yiwet n tewsit n tsekla tin iwumi qqaren ungal. Ungal deg tsekla n Teqbaylit n (Tmaziɣt) d tawsit yellan d tartart, tban-d deg yiseggasen n 80, deg teswiɛt anda rran yimyura n teqbaylit lwelha-nsen ɣer tira. Ur ntettuy ara tafsut taberkant, imi, deg-s i dyuki ugdud Aqbayli, 1980 d aseggas ideg yettwajerred umezruy n tmurt n leqbayel i tikkelt tamenzut, tɛawed-d iman-is tedyant-nni i tikkelt tis snat deg useggas n 2001.